جک اندا ماهو منچوبا ماكنن سلا؞ين درڤد مرتابق، روتي جالا اتاو روتي جون، مينو اودڠ سڠڬول يڠ دبالوت كوليت ڤوڤيا موڠكين بوليه دلتقكن دالم سناراي جواده بربوک ڤواسا ننتي.
راڠوڤ دان ايسيڽ يڠ لاذت، اودڠ سڠڬول يڠ دجوال سأورڠ ڤنياڬ، ذوالحسني ابو حسن، 37، دبازر رمضان تامن سوريا، دسيني سنتياس منجادي تومڤوان ڤڠونجوڠ ستياڤ هاري.
سلا؞ين اودڠ سڠڬول، ذوالحسني يڠ دبنتو ڤكرجاڽ توروت منجوال دوا لاڬي مينو ايستيميوا دڬرايڽ يا؞يت ونتن ڬوريڠ دان ڤوڤيا سيفود.
نامون، كات ذوالحسني، اودڠ سڠڬول يڠ مڠڬوناكن اودڠ جنيس هريماو منجادي ڤيليهن اوتام ڤڠونجوڠ سجق ڤوكول 4 ڤتڠ سهيڠڬ مڠينجق كوقتو اونتوق بربوک ڤواسا.
"ترداڤت ڤڠونجوڠ يڠ ماهو منعمتي هيدڠن اودڠ سڠڬول كتيک ماسيه ڤانس سهيڠڬ مريک سڠڬوڤ منوڠڬو هوجوڠ٢ وقتو ڤرنياڬا؞ن، تتاڤي اد جوڬ يڠ بلي اول٢ اونتوق ڤرسديا؞ن بربوک،" كاتاش كتيک دتمو؞ي اوتوسن مليسيا دسيني هاري اين.
"الحمدﷲ ستياڤ هاري ڤرنياڬا؞ن ممبرنسڠكن اڤابيلا ماكنن يڠ دسدياكن هابيس ليچين دجوال. كانق٢ انتارا ڬولوڠن يڠ مپوكا؞ي اودڠ سڠڬول اين،" كاتاڽ يڠ ممبريتاهو هرڬ ستياڤ ايكور اودڠ ايت اداله RM2.